****

**ΕΛΛΗΝΙΚΗ∆ΗΜΟΚΡΑΤΙΑ**

**ΝΟΜΟΣ ΞΑΝΘΗΣ**

**∆ΗΜΟΣ ΞΑΝΘΗΣ**

**∆ΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΛΟΓΙΣΤΗΡΙΟΥ ΚΑΙ ΠΡΟΜΗΘΕΙΩΝ**

«**ΣΥΝΑΨΗ ΣΥΜΒΑΣΗΣ ΠΑΡΟΧΗΣ ΥΠΗΡΕΣΙΩΝ**

**ΜΕ ΓΙΑΤΡΟ ΕΡΓΑΣΙΑΣ»**

**Αριθμός µελέτης**: Y-1-Γ/2017

ΠΡΟΫΠΟΛΟΓΙΣΜΟΣ ΜΕΛΕΤΗΣ

11.187,52 €

**ΠΕΡΙΕΧΟΜΕΝΑ**

- ΤΕΧΝΙΚΗ ΠΕΡΙΓΡΑΦΗ

- ΕΝ∆ΕΙΚΤΙΚΟΣ ΠΡΟΫΠΟΛΟΓΙΣΜΟΣ

- ΠΙΝΑΚΑΣ ΕΓΚΑΤΑΣΤΑΣΕΩΝ - ΤΟΠΟΥ ΠΑΡΟΧΗΣ ΥΠΗΡΕΣΙΩΝ

****

**ΕΛΛΗΝΙΚΗ∆ΗΜΟΚΡΑΤΙΑ Ξάνθη,** **27-11-2017**

**ΝΟΜΟΣ ΞΑΝΘΗΣ**

**∆ΗΜΟΣ ΞΑΝΘΗΣ**

**∆ΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΛΟΓΙΣΤΗΡΙΟΥ ΚΑΙ ΠΡΟΜΗΘΕΙΩΝ**

**«ΣΥΝΑΨΗ ΣΥΜΒΑΣΗΣ ΠΑΡΟΧΗΣ ΥΠΗΡΕΣΙΩΝ**

**ΜΕ ΓΙΑΤΡΟ ΕΡΓΑΣΙΑΣ»**

**11.187,52** **€**

**Τ Ε Χ Ν Ι Κ Η Π Ε Ρ Ι Γ Ρ Α Φ Η**

Με βάση την κείμενη νομοθεσία, όσες επιχειρήσεις (ή ΟΤΑ) απασχολούν από πενήντα (50) και άνω εργαζόµενους ή όσες έχουν έστω και ένα εργαζόµενο, εφόσον οι εργασίες τους είναι σχετικές µε µόλυβδο, αµίαντο, βιολογικούς παράγοντες, καρκινογόνους παράγοντες πρέπει να απασχολούν γιατρό εργασίας (Π.∆. 94/1987, Π.∆. 212/2006, Π.∆. 186/95, Π.∆. 399/1994, Π.∆. 338/2001).

**1.Χρόνος απασχόλησης γιατρού εργασίας**

Ο ελάχιστος πραγµατικός χρόνος ετήσιας απασχόλησης του γιατρού εργασίας σε κάθε περίπτωση δεν μπορεί να είναι µικρότερος των 75 ωρών ετησίως (παρ.2 αρθρ. 21 Ν.3850/2010) και ο συνολικός µέγιστος (ετήσιος) πραγµατικός χρόνος απασχόλησης δεν µπορεί να υπερβαίνει τον προβλεπόµενο χρόνο απασχόλησης µισθωτού.

Με βάση την κατηγοριοποίηση του άρθρ.10 του Ν. 3850/2010 καθορίζονται συντελεστές οι οποίοι πολλαπλασιάζονται µε τον αριθµό των εργαζοµένων και δίνουν ως αποτέλεσμα τις ώρες εργασίας του γιατρού εργασίας (παρ. 1 του άρθρου 21 του Ν.3850/2010). Το διοικητικό προσωπικό του Δήμου Ξάνθης, σύµφωνα µε τα παραπάνω, ανήκει στην κατηγορία Γ (χαµηλή επικινδυνότητα), µε συντελεστή 0,4 και το εργατοτεχνικό προσωπικό αυτού ανήκει στην κατηγορία Β (µεσαία επικινδυνότητα), µε συντελεστή 0,6.

**ΕΝ∆ΕΙΚΤΙΚΟΣ ΧΡΟΝΟΣ ΑΠΑΣΧΟΛΗΣΗΣ**

|  |  |  |  |
| --- | --- | --- | --- |
| **Κατηγορία υπηρετούντος προσωπικού** | **Αριθµός εργαζοµένων** | **Συντελεστής** | **Ώρες ετήσιας εργασίας** |
| Διοικητικό προσωπικό (μόνιμοι και ΙΔΑΧ) | 148 | 0,4 | 59,20 |
| Διοικητικό προσωπικό (ΙΔΟΧ) | 132 | 0,4 | 52,80 |
| Εργατοτεχνικό προσωπικό (μόνιμοι και ΙΔΑΧ) | 136 | 0,6 | 81,60 |
| Εργατοτεχνικό προσωπικό (ΙΔΟΧ) | 133 | 0,6 | 79,80 |
|  |  | **ΣΥΝΟΛΟ** | **273,40** |

Επομένως μέγιστος χρόνος απασχόλησης του γιατρού εργασίας είναι οι 273,40 ώρες, ο οποίος όμως θα κυµαίνεται αναλόγως του αριθμού των εργαζομένων που θα απασχολούνται κατά τη διάρκεια της σύμβασης.

Σε περίπτωση αλλαγής της υφιστάµενης κατάστασης του προσωπικού ως προς τον αριθμό των εργαζομένων λόγω πρόσληψης, λήξης της σύμβασης, συνταξιοδότησης, διαθεσιμότητας, κινητικότητας κλπ θα υπάρχει έγγραφη ενημέρωση από την υπηρεσία και αντίστοιχη αύξηση ή μείωση των ωρών εργασίας με αντίστοιχη αύξηση ή μείωση του κόστους, με βάση την προσφερθείσα τιμή ανά ώρα.

**2. Ανάθεση καθηκόντων και διαδικασία για τη σύναψη σύµβασης**

Ο Δήμος Ξάνθης, προκειμένου να ανταποκριθεί στην υποχρέωση για την ανάθεση καθηκόντων σε γιατρό εργασίας, δύναται να επιλέξει µεταξύ της ανάθεσης των καθηκόντων σε εργαζόµενους στο ∆ήµο ή σε άτοµα εκτός του ∆ήµου ή σύναψης σύµβασης µε τις Εξωτερικές Υπηρεσίες Προστασίας και Πρόληψης (ΕΞΥΠΠ) του άρθ. 23 του Ν. 3850/2010. Στην περίπτωση που παρέχονται υπηρεσίες τεχνικού ασφαλείας και γιατρού εργασίας αυτοί οφείλουν να συνεργάζονται ανάλογα με τις ανάγκες του φορέα (άρθρο 9 παρ.1 και 2 Ν.3850/2010).

**3. Τόπος παροχής των υπηρεσιών**

Η παροχή των υπηρεσιών του γιατρού εργασίας θα γίνεται στα πλαίσια των επισκέψεων του γιατρού σε όλες τις εγκαταστάσεις του ∆ήµου (επισυνάπτεται πίνακας τόπου παροχής υπηρεσιών του Δήµου). Κατά τις επισκέψεις αυτές ο γιατρός θα έχει επαφές µε τον υπεύθυνο που θα οριστεί σε κάθε εγκατάσταση.

**4. Αρμοδιότητες γιατρού εργασίας**

Οι αρμοδιότητες του ιατρού εργασίας περιγράφονται στα άρθρα 17 και 18 του Ν.3850/2010. Οι αρμοδιότητες αυτές είναι συμβουλευτικές προς τον εργοδότη, τους εργαζόμενους και τους εκπροσώπους τους. Επίσης ο γιατρός εργασίας έχει την υποχρέωση επίβλεψης της υγείας των εργαζομένων. Πιο συγκεκριµένα:

Παρέχει υποδείξεις και συµβουλές στον εργοδότη, στους εργαζόμενους και στους εκπροσώπους τους, γραπτά ή προφορικά, σχετικά µε τα µέτρα που πρέπει να λαµβάνονται για τη σωµατική και ψυχική υγεία των εργαζοµένων. Τις γραπτές υποδείξεις ο γιατρός εργασίας καταχωρεί στο ειδικό βιβλίο του άρθρου 14 του Ν.3850/2010. Ο εργοδότης λαµβάνει γνώση ενυπογράφως των υποδείξεων που καταχωρούνται σε αυτό το βιβλίο (παρ.1 άρθρου 17 Ν.3850/2010).

Ειδικότερα ο γιατρός εργασίας συμβουλεύει σε θέματα:

α) σχεδιασµού, προγραμματισμού, τροποποίησης της παραγωγικής διαδικασίας, κατασκευής και συντήρησης εγκαταστάσεων, σύµφωνα µε τους κανόνες υγείας και ασφάλειας των εργαζοµένων,

β) λήψης μέτρων προστασίας κατά την εισαγωγή και χρήση υλών και προµήθειας µέσων εξοπλισµού,

γ) φυσιολογίας και ψυχολογίας της εργασίας, εργονοµίας και υγιεινής της εργασίας, της διευθέτησης και διαµόρφωσης των θέσεων και του περιβάλλοντος της εργασίας και της οργάνωσης της παραγωγικής διαδικασίας,

δ) οργάνωσης υπηρεσίας παροχής πρώτων βοηθειών,

ε) αρχικής τοποθέτησης και αλλαγής θέσης εργασίας για λόγους υγείας, προσωρινά ή µόνιµα, καθώς και ένταξης ή επανένταξης µειονεκτούντων ατόµων στην παραγωγική διαδικασία, ακόµη και µε υπόδειξη αναµόρφωσης της θέσης εργασίας (παρ.2 άρθρου 17 Ν.3850/2010),

στ) συντάσσει μελέτη που αφορά τους εμβολιασμούς εργαζομένων σύμφωνα µε το Ν. 1503/2006.

Αν ο εργοδότης διαφωνεί µε τις γραπτές υποδείξεις και συµβουλές του γιατρού εργασίας, οφείλει να αιτιολογεί τις απόψεις του και να τις κοινοποιεί στην Ε.Υ.Α.Ε. ή στον εκπρόσωπο των εργαζομένων. Σε περίπτωση διαφωνίας η διαφορά επιλύεται από τον επιθεωρητή εργασίας και µόνο (παρ.4 άρθρου 20 Ν.3850/2010).

Ο γιατρός εργασίας δεν επιτρέπεται να χρησιµοποιείται για να επαληθεύει το δικαιολογημένο ή µη, λόγω νόσου, απουσίας του εργαζομένου (παρ.3 άρθρου 17 Ν.3850/2010).

Ο γιατρός εργασίας προβαίνει σε ιατρικό έλεγχο των εργαζοµένων σχετικό µε τη θέση εργασίας τους, µετά την πρόσληψή τους ή την αλλαγή θέσης εργασίας, καθώς και σε περιοδικό ιατρικό έλεγχο κατά την κρίση του επιθεωρητή εργασίας, ύστερα από αίτηµα της Ε.Υ.Α.Ε., όταν τούτο δεν ορίζεται από το νόµο.

Μεριµνά για τη διενέργεια ιατρικών εξετάσεων και µετρήσεων παραγόντων του εργασιακού περιβάλλοντος σε εφαρµογή των διατάξεων που ισχύουν κάθε φορά.

Εκτιµά την καταλληλότητα των εργαζοµένων για τη συγκεκριµένη εργασία, αξιολογεί και καταχωρεί τα αποτελέσµατα των εξετάσεων, εκδίδει βεβαίωση των παραπάνω εκτιµήσεων και την κοινοποιεί στον εργοδότη. Το περιεχόµενο της βεβαίωσης πρέπει να εξασφαλίζει το ιατρικό απόρρητο υπέρ του εργαζοµένου και µπορεί να ελεγχθεί από τους υγειονοµικούς επιθεωρητές του Υπουργείου Εργασίας και Κοινωνικής Ασφάλισης, για την κατοχύρωση του εργαζοµένου και του εργοδότη (παρ.1 άρθρου 18 Ν.3850/2010).

Ο γιατρός εργασίας επιβλέπει την εφαρµογή των µέτρων προστασίας της υγείας των εργαζοµένων και πρόληψης των ατυχηµάτων.

Για το σκοπό αυτό:

α) επιθεωρεί τακτικά τις θέσεις εργασίας και αναφέρει οποιαδήποτε παράλειψη, προτείνει µέτρα αντιμετώπισης των παραλείψεων και επιβλέπει την εφαρµογή τους,

β) επεξηγεί την αναγκαιότητα της σωστής χρήσης των ατοµικών µέτρων προστασίας,

γ) ερευνά τις αιτίες των ασθενειών που οφείλονται στην εργασία, αναλύει και αξιολογεί τα αποτελέσµατα των ερευνών και προτείνει µέτρα για την πρόληψη των ασθενειών αυτών,

δ) επιβλέπει τη συμμόρφωση των εργαζομένων στους κανόνες υγείας και ασφάλειας των εργαζοµένων, ενηµερώνει τους εργαζοµένους για τους κινδύνους που προέρχονται από την εργασία τους, καθώς και για τους τρόπους πρόληψής τους,

ε) παρέχει επείγουσα θεραπεία σε περίπτωση ατυχήµατος ή αιφνίδιας νόσου. Εκτελεί προγράµµατα εμβολιασμού των εργαζομένων (παρ.2 άρθρου 18 Ν.3850/2010).

στ) ∆ιενεργεί εμβολιασμούς αν παραστεί ανάγκη.

Ο γιατρός εργασίας έχει υποχρέωση να τηρεί το ιατρικό και επιχειρησιακό απόρρητο (παρ.3 άρθρου 18 Ν.3850/2010).

Ο γιατρός εργασίας αναγγέλλει µέσω της επιχείρησης, στην Επιθεώρηση Εργασίας ασθένειες των εργαζομένων που οφείλονται στην εργασία, καθώς και εργατικά ατυχήµατα (παρ.4 άρθρου 18 Ν.3850/2010).

Ο γιατρός εργασίας πρέπει να ενηµερώνεται από τον εργοδότη και τους εργαζοµένους για οποιοδήποτε παράγοντα στο χώρο εργασίας που έχει επίπτωση στην υγεία (παρ.5 άρθρου 18 Ν.3850/2010).

Η επίβλεψη της υγείας των εργαζοµένων στον τόπο εργασίας δεν µπορεί να συνεπάγεται οικονοµική επιβάρυνση γι' αυτούς και πρέπει να γίνεται κατά τη διάρκεια των ωρών εργασίας τους (παρ.6 άρθρου 18 Ν.3850/2010).

Ο γιατρός εργασίας έχει, κατά την άσκηση του έργου του, ηθική ανεξαρτησία απέναντι στον εργοδότη και στους εργαζοµένους. Τυχόν διαφωνία του µε τον εργοδότη, για θέµατα της αρµοδιότητάς του, δεν µπορεί να αποτελέσει λόγο καταγγελίας της σύµβασής του. Σε κάθε περίπτωση η απόλυση του γιατρού εργασίας πρέπει να είναι αιτιολογημένη (παρ.7 άρθρου 18 και παρ.4 άρθρου 15 Ν.3850/2010).

Ο γιατρός εργασίας στο πλαίσιο των υποχρεώσεών του και των υποχρεώσεων του εργοδότη, σύµφωνα µε τις κείµενες ειδικές διατάξεις, εφόσον η επιχείρηση δεν διαθέτει την κατάλληλη υποδοµή, έχει υποχρέωση να παραπέµπει τους εργαζοµένους για συγκεκριµένες συµπληρωµατικές ιατρικές εξετάσεις. Οι εξετάσεις αυτές διενεργούνται σε ΕΞ.Υ.Π.Π., ή σε κατάλληλες υπηρεσίες του ιδιωτικού τοµέα ή σε προσδιοριζόµενες από τους Υπουργούς Εργασίας και Κοινωνικής Ασφάλισης και Υγείας και Κοινωνικής Αλληλεγγύης αρμόδιες μονάδες των ασφαλιστικών οργανισµών ή του Εθνικού Συστήµατος Υγείας (Ε.Σ.Υ.). Στη συνέχεια ο γιατρός εργασίας λαµβάνει γνώση και αξιολογεί τα αποτελέσµατα των παραπάνω εξετάσεων. Οι δαπάνες που προκύπτουν από την εφαρµογή της παραγράφου αυτής βαρύνουν τον εργοδότη (παρ.8 άρθρου 18 Ν.3850/2010).

Για κάθε εργαζόμενο ο γιατρός εργασίας της επιχείρησης τηρεί σχετικό ιατρικό φάκελο. Επιπλέον καθιερώνεται και περιλαµβάνεται στον ιατρικό φάκελο, ατοµικό βιβλιάριο επαγγελµατικού κινδύνου, όπου αναγράφονται τα αποτελέσµατα των ιατρικών και εργαστηριακών εξετάσεων, κάθε φορά που ο εργαζόμενος υποβάλλεται σε αντίστοιχες εξετάσεις. ∆ικαιούνται να λαµβάνουν γνώση του φακέλου και του ατοµικού βιβλιαρίου του εργαζοµένου οι υγειονοµικοί επιθεωρητές της αρµόδιας Επιθεώρησης Εργασίας και οι γιατροί του ασφαλιστικού οργανισµού, στον οποίο ανήκει ο εργαζόµενος, καθώς και ο ίδιος ο εργαζόµενος. Σε κάθε περίπτωση παύσης της σχέσης εργασίας, το βιβλιάριο παραδίδεται στον εργαζόµενο που αφορά (παρ.9 άρθρου 18 Ν.3850/2010).

Απαγορεύεται η αναγραφή και επεξεργασία στο ατοµικό βιβλιάριο επαγγελµατικού κινδύνου του εργαζοµένου, στοιχείων ή δεδοµένων άλλων πέραν των αποτελεσµάτων των ιατρικών και εργαστηριακών εξετάσεων στις οποίες αυτός υποβάλλεται κάθε φορά, σύµφωνα µε τη διάταξη της παραγράφου 9. Επιπλέον ιατρικά δεδομένα επιτρέπεται να συλλεγούν, µε επιμέλεια του ίδιου του εργαζοµένου προκειµένου να αποτελέσουν αντικείµενο επεξεργασίας, µόνο εφόσον αυτό είναι απολύτως απαραίτητο: α) για την αξιολόγηση της καταλληλότητάς του για µια συγκεκριµένη θέση ή εργασία, β) για την εκπλήρωση των υποχρεώσεων του εργοδότη για την υγεία και την ασφάλεια των εργαζοµένων και γ) για τη θεμελίωση των δικαιωμάτων του εργαζομένου και αντίστοιχη απόδοση κοινωνικών παροχών (παρ.10 άρθρου 18 Ν.3850/2010).

Όσοι αναγράφουν ή συλλέγουν ή επεξεργάζονται στοιχεία ή δεδοµένα κατά παράβαση της παραγράφου 10 τιµωρούνται µε τις διοικητικές και ποινικές κυρώσεις που προβλέπονται στις διατάξεις των άρθρων 21 και 22 του ν. 2472/1997 «Προστασία του ατόµου από την επεξεργασία δεδοµένων προσωπικού χαρακτήρα» (ΦΕΚ 50/Α΄), αντίστοιχα. Σε περίπτωση πρόκλησης περιουσιακής ή ηθικής βλάβης εφαρµόζεται το άρθρο 23 του ν. 2472/1997 (παρ.11 άρθρου 18 Ν.3850/2010).

**5. Προσόντα γιατρού εργασίας**

Ο γιατρός εργασίας πρέπει να κατέχει και να ασκεί την ειδικότητα της ιατρικής της εργασίας, όπως πιστοποιείται από τον οικείο ιατρικό σύλλογο (παρ.1 άρθρου 16 Ν.3850/2010).

Κατ' εξαίρεση, τα καθήκοντα του ιατρού εργασίας, όπως αυτά προβλέπονται στον παρόντα κώδικα, έχουν δικαίωµα να ασκούν:

α) Οι ιατροί χωρίς ειδικότητα, οι οποίοι στις 15.5.2009 είχαν συµβάσεις παροχής υπηρεσιών ιατρού εργασίας µε επιχειρήσεις και αποδεικνύουν την άσκηση των καθηκόντων αυτών συνεχώς επί επτά τουλάχιστον έτη.

β) Οι ιατροί οι οποίοι στις 15.5.2009 εκτελούσαν καθήκοντα ιατρού εργασίας χωρίς να κατέχουν ή να ασκούν τον τίτλο της ειδικότητας της ιατρικής της εργασίας, αλλά τίτλο άλλης ειδικότητας (παρ.2 άρθρου 16 Ν.3850/2010)

Στο Υπουργείο Εργασίας και Κοινωνικής Ασφάλισης συγκροτείται Ειδικός Κατάλογος στον οποίο εγγράφονται οι ιατροί της παραγράφου 2. Στα δικαιολογητικά που κατατίθενται στην αρµόδια υπηρεσία περιλαµβάνεται απαραιτήτως βεβαίωση εγγραφής στον ιατρικό σύλλογο στον οποίο είναι εγγεγραµµένοι.

Με απόφαση του Υπουργού Εργασίας και Κοινωνικής Ασφάλισης καθορίζεται η διαδικασία και ο τρόπος σύνταξης του Ειδικού Καταλόγου, η αρµόδια υπηρεσία για τη συγκρότηση και την τήρησή του, οι ειδικότερες προϋποθέσεις, οι προθεσµίες και ο τρόπος υποβολής των αιτήσεων για την εγγραφή των ιατρών σε αυτόν, ο τρόπος τήρησής του και κάθε άλλο σχετικό θέµα που αφορά σε αυτόν.

Γιατρός που περιλαµβάνεται στον Ειδικό Κατάλογο της περίπτωσης α' µπορεί να ασκεί καθήκοντα ιατρού εργασίας µόνο στην περιφέρεια του ιατρικού συλλόγου στον οποίο είναι εγγεγραµµένος και εφόσον λάβει βεβαίωση του συλλόγου αυτού ότι δεν υπάρχει ή δεν είναι διαθέσιµος ιατρός µε την ειδικότητα της **Ιατρικής** της **Εργασίας** στην περιφέρεια αυτή (παρ.2Α άρθρο 16 Ν.3850/2010, όπως προστέθηκε µε την παρ.2 του άρθρου 29 του Ν.3996/2011).

**6. ∆ιάρκεια σύµβασης**

Η διάρκεια της σύμβασης ορίζεται σε ένα (1) έτος αρχής γενομένης από την ημερομηνία υπογραφής της σύμβασης.

**Ο ΣΥΝΤΑΞΑΣ Η ΠΡΟΪΣΤΑΜΕΝΗ ΤΟΥ ΤΜΗΜΑΤΟΣ**

**ΛΟΓΙΣΤΗΡΙΟΥ ΚΑΙ ΠΡΟΜΗΘΕΙΩΝ**

**Η ΠΡΟΪΣΤΑΜΕΝΗ ΔΙΕΥΘΥΝΣΗΣ**

**ΟΙΚΟΝΟΜΙΚΩΝ ΥΠΗΡΕΣΙΩΝ**

**ΣΠΑΝΟΥ ΜΑΡΙΑ**

****

**ΕΛΛΗΝΙΚΗ ∆ΗΜΟΚΡΑΤΙΑ Ξάνθη, 27-11-2017**

**ΝΟΜΟΣ ΞΑΝΘΗΣ**

**∆ΗΜΟΣ ΞΑΝΘΗΣ**

**∆ΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΛΟΓΙΣΤΗΡΙΟΥ ΚΑΙ ΠΡΟΜΗΘΕΙΩΝ**

**«ΣΥΝΑΨΗ ΣΥΜΒΑΣΗΣ ΠΑΡΟΧΗΣ ΥΠΗΡΕΣΙΩΝ**

**ΜΕ ΓΙΑΤΡΟ ΕΡΓΑΣΙΑΣ»**

**ΠΡΟΫΠΟΛΟΓΙΣΜΟΣ ΜΕΛΕΤΗΣ: 11.187,52 €**

**ΕΝ∆ΕΙΚΤΙΚΟΣ ΠΡΟΫΠΟΛΟΓΙΣΜΟΣ**

**1.Ετήσιο κόστος γιατρού εργασίας**

Σύμφωνα µε την κείμενη νοµοθεσία το κόστος του γιατρού εργασίας υπολογίζεται να ανέλθει στο ποσό των …………… € σύμφωνα µε τον παρακάτω πίνακα

|  |  |  |  |  |  |
| --- | --- | --- | --- | --- | --- |
| **ΥΠΗΡΕΣΙΑ** | **Ωρες/έτος** | **Τιµή ώρας** | **Κόστος άνευ**  **ΦΠΑ** | **ΦΠΑ** (Εταιρείες Εξωτερικών Υπηρεσιών Προστασίας και Πρόληψης (ΕΞΥΠ) | **Κόστος µε ΦΠΑ (24%)** |
| Γιατρός εργασίας | 273,40 | 33,00 € | 9.022,20 | 24% | 11.187,52 |

Το κόστος θα βαρύνει τον ΚΑ εξόδου 02.00.6117, µε τίτλο «Λοιπές αμοιβές, λοιπών εκτελούντων ειδικές υπηρεσίες με την ιδιότητα του ελεύθερου επαγγελματία» του προϋπολογισμού του Δήμου Ξάνθης οικονομικού έτους 2017 και τον αντίστοιχο κωδικό αριθμό, οικονομικού έτους 2018.

**2.Απαλλαγή από το ΦΠΑ**

**Οι γιατροί εργασίας απαλλάσονται από το ΦΠΑ, όχι όµως οι εταιρείες Εξωτερικών Υπηρεσιών Προστασίας και Πρόληψης (ΕΞΥΠ) (ΠΟΛ. 1168/1125529/8239/989/β0014/16.12.2008, ΓνΝΣΚ 297/08).**

**Ο ΣΥΝΤΑΞΑΣ Η ΠΡΟΪΣΤΑΜΕΝΗ ΤΟΥ ΤΜΗΜΑΤΟΣ**

**ΛΟΓΙΣΤΗΡΙΟΥ ΚΑΙ ΠΡΟΜΗΘΕΙΩΝ**

**Η ΠΡΟΪΣΤΑΜΕΝΗ ΔΙΕΥΘΥΝΣΗΣ**

**ΟΙΚΟΝΟΜΙΚΩΝ ΥΠΗΡΕΣΙΩΝ**

**ΣΠΑΝΟΥ ΜΑΡΙΑ**

**ΣΥΝΑΨΗ ΣΥΜΒΑΣΗΣ ΠΑΡΟΧΗΣ ΥΠΗΡΕΣΙΩΝ**

**ΜΕ ΓΙΑΤΡΟ ΕΡΓΑΣΙΑΣ**

**ΠΡΟΣ**

Το Δήμο Ξάνθης

Διεύθυνση Οικονομικών Υπηρεσιών

**ΠΡΟΫΠΟΛΟΓΙΣΜΟΣ ΠΡΟΣΦΟΡΑΣ**

**1.Ετήσιο κόστος γιατρού εργασίας**

Σύμφωνα µε την κείμενη νοµοθεσία το κόστος του γιατρού εργασίας υπολογίζεται να ανέλθει στο ποσό των …………………. €, σύμφωνα µε την παρακάτω προσφορά:

|  |  |  |  |  |
| --- | --- | --- | --- | --- |
| **ΥΠΗΡΕΣΙΑ** | **Ωρες/έτος** | **Τιµή ώρας** | **Κόστος άνευ**  **ΦΠΑ** | **Κόστος µε ΦΠΑ** (Εταιρείες Εξωτερικών Υπηρεσιών Προστασίας και Πρόληψης (ΕΞΥΠ) **(24%)** |
| Γιατρός εργασίας | 273,40 | ………..€ | ………….. € | ……….€ |

Μέγιστος χρόνος απασχόλησης του γιατρού εργασίας είναι οι ……… ώρες, ο οποίος όμως θα κυµαίνεται αναλόγως του αριθμού των εργαζομένων που θα απασχολούνται κατά τη διάρκεια της σύμβασης.

Σε περίπτωση αλλαγής της υφιστάμενης κατάστασης του προσωπικού ως προς τον αριθμό των εργαζομένων λόγω πρόσληψης, λήξης της σύμβασης, συνταξιοδότησης, διαθεσιμότητας, κινητικότητας κλπ θα υπάρχει έγγραφη ενημέρωση από την υπηρεσία και αντίστοιχη αύξηση ή μείωση των ωρών εργασίας με αντίστοιχη αύξηση ή μείωση του κόστους, με βάση την προσφερθείσα τιμή ανά ώρα.

**2.Απαλλαγή από το ΦΠΑ**

**Οι γιατροί εργασίας απαλλάσσονται από το ΦΠΑ, όχι όμως οι εταιρείες Εξωτερικών Υπηρεσιών Προστασίας και Πρόληψης (ΕΞΥΠ) (ΠΟΛ. 1168/1125529/8239/989/β0014/16.12.2008, ΓνΝΣΚ 297/08).**

**Ξάνθη, …/…/2017**

**Ο Προσφέρων**

**ΕΠΙΣΥΝΑΠΤΟΜΕΝΟΣ ΠΙΝΑΚΑΣ ΤΟΠΟΥ ΠΑΡΟΧΗΣ ΥΠΗΡΕΣΙΩΝ**

**ΤΟΥ ΓΙΑΤΡΟΥ ΕΡΓΑΣΙΑΣ**

|  |  |
| --- | --- |
| **Α/Α** | **∆ΗΜΟΤΙΚΕΣ ΕΓΚΑΤΑΣΤΑΣΕΙΣ** |
| 1 | ΔΗΜΑΡΧΙΑΚΟ ΜΕΓΑΡΟ (ΠΛΑΤΕΙΑ ΔΗΜΟΚΡΑΤΙΑΣ ΞΑΝΘΗ) |
| 2 | ΔΙΕΥΘΥΝΣΗ ΠΕΡΙΒΑΛΛΟΝΤΟΣ & ΠΟΙΟΤΗΤΑΣ ΖΩΗΣ (ΚΤΙΡΙΟ ΚΑΠΝΙΚΟΥ ΣΤΑΘΜΟΥ) |
| 3 | ΤΜΗΜΑ ΣΥΝΤΗΡΗΣΗΣ ΥΠΟΔΟΜΩΝ & ΗΛΕΚΤΡΟΜΗΧΑΝΟΛΟΓΙΚΟ ΤΜΗΜΑ (ΥΔΡΑΣ) |
| 4 | ΔΙΕΥΘΥΝΣΗ ΚΕΠ (ΣΜΥΡΝΗΣ- ΑΓΙΟΥ ΕΛΕΥΘΕΡΙΟΥ) |
| 5 | ΔΥΕΥΘΥΝΣΗ ΔΟΜΗΣΗΣ (ΚΑΠΝΕΡΓΑΤΩΝ) |
| 6 | ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ (ΚΤΙΡΙΟ ΚΩΝ/ΝΟΣ ΜΠΕΝΗΣ ΠΛΑΤΕΙΑ ΔΙΟΙΚΗΤΗΡΙΟΥ) |
| 7 | ΤΜΗΜΑ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ (ΚΤΙΡΙΟ ΣΔΑΝΞ, πάροδος 2ου χιλ Ξάνθης Καβάλας) |
| 8 | ΔΗΜΟΤΙΚΟ ΔΙΑΜΕΡΙΣΜΑ ΕΥΜΟΙΡΟΥ |
| 9 | ΔΗΜΟΤΙΚΟ ΔΙΑΜΕΡΙΣΜΑ ΚΙΜΜΕΡΙΩΝ |
| 10 | ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ ΣΤΑΥΡΟΥΠΟΛΗΣ (ΔΗΜΟΤΙΚΗ ΕΝΟΤΗΤΑ ΣΤΑΥΡΟΥΠΟΛΗΣ) |
| 11 | ΑΘΛΗΤΙΚΕΣ ΕΓΚΑΤΑΣΤΑΣΕΙΣ ΔΗΜΟΥ ΞΑΝΘΗΣ |
| 12 | ΔΗΜΟΤΙΚΑ ΚΟΙΜΗΤΗΡΙΑ ΞΑΝΘΗΣ |
| 13 | ΚΕΝΤΡΑ ΥΠΟΣΤΗΡΙΞΗΣ ΡΟΜΑ (ΔΡΟΣΕΡΟ) |
| 14 | ΔΙΕΥΘΥΝΣΗ ΚΟΙΝΩΝΙΚΗΣ ΠΡΟΣΤΑΣΙΑΣ - ΥΓΕΙΑΣ –ΠΑΙΔΕΙΑΣ- ΑΘΛΗΤΙΣΜΟΥ & ΠΟΛΙΤΙΣΜΟΥ (ΚΤΙΡΙΟ ΠΕΡΙΦΕΡΕΙΑΚΗΣ ΕΝΟΤΗΤΑΣ ΞΑΝΘΗΣ) |
| 15 | ΓΡΑΦΕΙΑ Α/ΘΜΙΑΣ - Β/ΘΜΙΑΣ ΣΧΟΛΙΚΗΣ ΕΠΙΤΡΟΠΗΣ & ΔΙΑ ΒΙΟΥ ΜΑΘΗΣΗΣ (ΚΟΝΙΤΣΗΣ) |
| 16 | ΓΡΑΦΕΙΑ ΜΗΤΡΩΩΝ & ΔΙΑΔΙΚΑΣΙΩΝ ΠΡΟΣΩΠΙΚΟΥ & ΝΟΜΙΚΗ ΥΠΗΡΕΣΙΑ (ΟΡΦΕΩΣ & ΑΝΤΙΚΑ) |